****

**REPUBLIKA HRVATSKA**

**MINISTARSTVO TURIZMA**

**Uprava za sustav turističkih zajednica i upravljanje turističkom destinacijom**

Prisavlje 14, 10 000 Zagreb

objavljuje

**J A V N I P O Z I V**

za podnošenje zahtjeva za dodjelu bespovratnih sredstava temeljem

**Programa poticanja razvoja centara za posjetitelje**

1. Predmet Javnog poziva je dodjela bespovratnih novčanih sredstava iz Fonda za razvoj turizma (u daljnjem tekstu – Fond) za sufinanciranje razvoja javne turističke infrastrukture, odnosno centara za posjetitelje kao dio sadržaja javne turističke infrastrukture.
2. Za dodjelu bespovratnih novčanih sredstava iz Fonda mogu se prijaviti kao predlagatelji projekta:
* Jedinice područne (regionalne) samouprave – županije
* Jedinice lokalne samouprave
* Javne ustanove

Subjekti koji prethodnih godina nisu izvršili ugovorne obveze prema Ministarstvu turizma se ne mogu prijaviti u tekućoj godini.

1. Cjeloviti tekst Programa i obrazac zahtjeva CP/14 sastavni su dio ovog Javnog poziva i nalaze se na internetskim stranicama Ministarstva turizma [www.mint.hr](http://www.mint.hr).
2. Uz zahtjev je potrebno dostaviti sljedeću dokumentaciju:
3. Popunjeni obrazac zahtjeva CP/14 koji se nalazi na internetskim stranicama Ministarstva [www.mint.hr](http://www.mint.hr)
4. Opis projekta
5. Popis postojeće projektne dokumentacije (ako postoji)
6. Plan realizacije predloženih aktivnosti i financiranja
7. Dokaz o vlasništvu ili drugom stvarnom pravu ili nadležnosti nad prostorom ili objektom gdje će se realizirati predloženi investicijski projekt
8. Troškovnik
9. Ukoliko je izrada projektne dokumentacije financirana iz drugih izvora: dokaz o sufinanciranju
10. Dokaz o sukladnosti s važećom prostorno-planskom dokumentacijom (izvadak/uvjerenje nadležnog ureda za prostorno planiranje)
11. Potvrda nadležne Porezne uprave o nepostojanju duga prema državi (ne starija od 30 dana od dana podnošenja zahtjeva)
12. Izjava korisnika o PDV-u

Napomena: Zahtjevi kod kojih nije dostavljena dokumentacija pod 1, 2, 4, 5, 6, 8 i 9 neće se razmatrati.

Ministarstvo zadržava pravo od predlagatelja zatražiti dodatna pojašnjenja zahtjeva.

1. Tročlana Stručna radna skupina Ministarstva za obradu zaprimljenih zahtjeva, koju imenuje predsjednik Povjerenstva, evidentira zaprimljene zahtjeve i utvrđuje koji od zahtjeva ispunjavaju, a koji ne ispunjavaju uvjete i kriterije Programa/Javnog poziva. Stručna radna skupina o svom radu sastavlja zapisnik i dostavlja ga Povjerenstvu za odabir projekata i dodjelu bespovratnih sredstava. Povjerenstvo sastavljeno od pet članova, koje imenuje ministar, donosi prijedlog Odluke o odabiru projekata i dodjeli bespovratnih sredstava (odluka o korisnicima i visini sredstava po korisniku), sukladno utvrđenim bodovima/ocjenama i primjeni kriterija raspodjele sredstava te ga dostavlja ministru radi donošenja Odluke. Ministar, temeljem prijedloga odluke Povjerenstva, donosi Odluku o odabiru projekata i dodjeli bespovratnih sredstava te s korisnikom sklapa Ugovor o međusobnim pravima i obvezama u realizaciji projekata planiranih u 2014. godini, nadzoru namjenskog korištenja sredstava i instrumentima osiguranja za dodijeljena sredstva (bjanko zadužnica na propisani prvi veći iznos odobrenih sredstava **solemniziranu** od strane javnog bilježnika, koju Ministarstvo zadržava sve do konačnog završetka projekta/svih aktivnosti vezanih uz projekt - Pravilnik o obliku i sadržaju bjanko zadužnice NN 115/12).
2. Pri odluci o odabiru projekata i dodjeli bespovratnih sredstava uzimat će se u obzir sljedeći kriteriji:
3. Ovisno o lokaciji centra za posjetitelje, službeni podaci o:
4. Broju turističkih dolazaka
5. Broju posjetitelja javne ustanove koja upravlja zaštićenim lokalitetom prirodne ili kulturne baštine
6. Broju putnika za zračne luke i lučke terminale
7. Broju vozila za cestovne prometnice
8. Ocjena prihvatljivosti lokacije na kojoj se projekt realizira
9. Udio vlastitih sredstava u ukupno potrebnim sredstvima
10. Ocjena značaja projekta za cjelokupnu turističku ponudu destinacije
11. Spremnost projekta za kandidiranje na fondove Europske unije (gotovost projektne dokumentacije, potrebnih dozvola ili odobrenja i druge dokumentacije sukladne propisima prostornog uređenja i graditeljstva, provedene analize i sl.)
12. Stavljanje u funkciju neperspektivne imovine Republike Hrvatske i jedinica područne (regionalne) i lokalne samouprave
13. Multimedijalni sadržaji (proširena stvarnost i sl.)
14. Sudjelovanje drugih zainteresiranih subjekata u sufinanciranju projekta
15. Ministarstvo zadržava pravo praćenja realizacije projekta kao i kontrolu namjenski utrošenih sredstava.
16. Prijave se dostavljaju na adresu:

**Naziv i adresa prijavitelja**

**MINISTARSTVO TURIZMA RH**

**„Prijava na javni poziv – CENTRI ZA POSJETITELJE– ne otvaraj„**

**Prisavlje 14**

**10 000 ZAGREB**

1. Nepotpuni zahtjevi i zahtjevi zaprimljeni izvan roka neće se uzimati u obzir.
2. Javni poziv je otvoren do 30. travnja 2014. godine

KLASA: 334-08/14-04/3

URBROJ: 529-05-14-2

Zagreb, 13. ožujka 2014.